钦定古今图书集成/明伦汇编/氏族典/第504卷 > 《廖用贤尚友录》 > 祝维岳
## 钦定古今图书集成/明伦汇编/氏族典/第504卷 > 《廖用贤尚友录》 > 祝维岳

按《万姓统谱》：“维岳字周辅，城武人。中明法科，为陵州
司理参军。秀州盗掠官粟，捕十馀人，论死，趣就刑，维
岳独疑非盗，争不肯决。久之，盗擒，而所争者得活。时
羌人数寇边，维岳转饷出入贼中，助曹玮破敌，迁大
理寺丞。子四，皆擢进士，谏终屯田员外郎，诰蔡州舆
令，许并州军事推官，谘，太常少卿。”